Hanna Şuyo

Hanna Şuyo () — Macarıstanı ilk dəfə yeniyetmələr arasında keçirilən Dünya çempionatında təmsil etmiş macar idman gimnastı.
 Erkən həyatı 
Hanna Şuyo 15 fevral 2004-cü ildə Macarıstanın Bekeşçaba şəhərində anadan olub. Onun böyük bacısı Dorka da gimnastdır.

 Gənc gimnastika karyerası 
 2016 
Şuyo 2016-cı ildə Eva Kanyo Kubokunda yarışdı. O, çoxnövçülükdə qalib oldu, həmçinin dayaqlı tullanma və sərbəst hərəkətlərdə birinci, döşəmə hərəkətlərdə ikinci, müxtəlif hündürlüklü qollarda isə üçüncü oldu. Sonra o, Győr Trophy yarışmasında yarışdı və burada çoxnövçülükdə on ikinci, dayaqlı tullanmada beşinci və döşəmə hərəkətlərində dördüncü oldu.
 2017 
2017-ci ilin aprel ayında Şuyo, Elek Matolay Memorialında yarışdı və burada çoxnövçülük və dayaqlı tullanmada altıncı, döşəmə hərəkətlərində beşinci, sərbəst hərəkətlərdə isə ikinci oldu. Sonra o, Macarıstan Usta Çempionatında yarışdı və burada çoxnövçülükdə səkkizinci və müxtəlif hərəkətli qollarda beşinci oldu.
 2018 
2018-ci ilin mayında da Hanna Şuyo, Elek Matolay Memorialında yarışdı və yeniyetmələr arasında çoxnövçülük və döşəmə üzərində hərəkətlərdə birinci oldu. Bundan əlavə, o, Zoya Jekelidən sonra, müxtəlif hündürlüklü qollarlarda ikinci, sərbəst hərəkətlərdə isə beşinci oldu. İyun ayında o, Trnava Gym festivalında yarışdı, çoxnövçülükdə beşinci və Anastasiya Baçinska və İoan Stançuleskdən sonra sərbəst hərəkətlərdə üçüncü yeri tutdu. Şuyo, həmçinin, Macarıstanın yeniyetmələrdən ibarət komandasına qızıl medal qazanmağında böyük rol oynadığı yoldaşlıq yarışında iştirak etdi və fərdi olaraq çoxnövçülükdə üçüncü yeri tutdu.

Avqust ayında Şuyo Macarıstanı 2018-ci ilin Avropa çempionatında Çenge Batskay, Reqina Medved, Bianka Şerman və Zoya Jekeli ilə birlikdə təmsil etdi.  Onlar doqquzuncu yeri tutdular. Macarıstan çempionatında Şuyo yalnız 3-cü yeri tutduğu müxtəlif hərəkətli qollarda yarışdı. Oktyabr ayında o, Salamunovun xatirə yarışmasında iştirak edərək, çoxnövçülük və dörd alət üzrə hərəkətdə birinci oldu. O, mövsümü Olimpiya Ümidləri Kubokunda yarışaraq başa vurdu və burada çoxnövçülükdə birinci, döşəmə hərəkətlərində ikinci, sərbəst hərəkətlərdə üçüncü və dirəkli tullanmada isə dördüncü oldu.

 2019 
Şuyo ilə Elek Matolay Memorial, Beynəlxalq GymSport və Trnava Gym festivallarında yarışdılar. O, Mirtil Makovits və Nikolet Silagi ilə birlikdə yeniyetmələr arasında ilk dünya çempionatında Macarıstanı təmsil etmək üçün seçildi. Onlar komanda olaraq on altıncı, fərdi olaraq isə Şuyo çoxnövçülükdə 42-ci yeri tutdu. Şuyo daha sonra Makovitslə birlikdə Avropa Gənclər Olimpiya festivalında yarışdı. Onlar komanda olaraq yeddinci, Şuyo isə çoxnövçülükdə 16-cı yeri tutdu. Şuyo, Macarıstanı Olimpiya Ümidləri Kubokunda da təmsil edərək, üçüncülüklə ili başa vurdu. Fərdi olaraq o, çoxnövçülükdə on ikinci, dirəklə tullanma və döşəmə hərəkətlərində yeddinci oldu.

 Sonrakı illər 
 2020-2021 
Şuyoo 2020-ci ildən böyüklər arasında yarışmağa başladı. Qlobal COVID-19 pandemiyası səbəbindən əksər yarışlar ləğv edildi və ya təxirə salındı. Oktyabrda Şuyo Macarıstan çempionatında yarışdı və burada o, çoxnövçülükdə üçüncü, dayaqlı tullanmada beşinci, tarazlıqda ikinci, döşəmə hərəkətdə üçüncü yeri tutdu.

2021-ci ildə o, Varna Çağırış Kubokunda beynəlxalq yarışa qayıdaraq, Dildora Aripova ilə bərabər döşəmə hərəkətində qızıl medal qazandı. Bundan əlavə, o, Osiyek və Koper Çağırış kuboklarında yarışsa da, heç bir medal qazana bilmədi. O, Flanders International Team Challenge yarışmasında iştirak etdi və yarışda Macarıstana komandası 9-cu yeri tutdu. Fərdi olaraq o, həmyerlisi Çenge Batskaydan sonra, gümüş medal qazandı.

 İstinadlar